Die wêreld in foto’s – 2 Augustus 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Gustavo Carvalhaes van Brasilië reik na die bal tydens die huidige strandlugbalkampioenskap in Wene, Oostenryk. Foto: Ronald Zak, AP Polisiebeamptes op die toneel in Rickenbach in Duitsland waar ŉ boom tydens ŉ storm op ŉ tent geval het. ŉ Seun is dood en vier ander beseer. Die seuns was deel van ŉ groep van 21 mense wat in die suidwestelike deel van Duitsland naby die Switserse grens kampeer het. Foto: Achim Keller, AP Ná die Dashama-fees in Ahmadabad in Indië is ŉ seun op ŉ vlot besig om die Sabarmati-rivier te fynkam vir herbruikbare items tussen offerandes en ander aanbiddingsmateriaal. Dié fees het Woensdag ná tien dae ten einde geloop. Foto: Ajit Solanki, AP Die dodetal van Dinsdag se aanval op ŉ moskee in die Afgaanse Herat-provinsie het intussen tot 29 gestyg. Talle mense het ernstige beserings opgedoen in dié ontploffing. Foto: Elyas, Xinhua Die Indonesiese Berg Sinabung wat onlangs uitgebars het, het in Karo, Noord-Sumatra, ŉ neerslag van vulkaniese as gelaat. Foto: YT Haryono, Xinhua